b'\n_START_ARTICLE_\nSkedsmo kirke\n_START_SECTION_\nHistorikk\n_START_PARAGRAPH_\nKirken er bygd p\xc3\xa5 samme sted hvor det stod en kirke som ble reist kanskje en gang f\xc3\xb8r 1022 da at omr\xc3\xa5det ble offisielt kristnet av kong Olav Haraldsson, den senere Olav den hellige. Den f\xc3\xb8rste kirken var bygd av tre, men i 1180 ble den erstattet av en som var reist i stein, den samme som st\xc3\xa5r i dag, og er derfor den eldste bygningen i kommunen. Bygningen ble omtalt i Biskop Eysteins jordebok fra 1325._NEWLINE_Ombygget og utvidet av H.E. Schirmer og Wilhelm von Hanno i 1858\xe2\x88\x9264.\n_START_SECTION_\nInteri\xc3\xb8r\n_START_PARAGRAPH_\nPrekestol fra 1578, altertavle fra 1693 og d\xc3\xb8pefont fra middelalderen._NEWLINE_En treskulptur av Hellig Olav er n\xc3\xa5 p\xc3\xa5 Universitetets Oldsakssamling. I kirken er det en kopi som til forveksling er identisk med originalen. Kirken har et nyere franskinspirert barokkorgel av den danske orgelbyggeren Carsten Lund.'